Renovació del tancament de la Ronda Jaume I
30 de gener de 2023

Manises, 27 de gener de 2023. L’Ajuntament de Manises ha iniciat les obres de renovació del tancament de la Ronda Jaume I de la localitat. L'objectiu de la intervenció és millorar la imatge del límit urbà de Manises, homogeneïtzant la solució de tancament existent en l'actualitat, a més de reposar els trams trencats o desapareguts.

Segons el regidor d’Urbanisme de l’Ajuntament de Manises Rafael Mercader, “amb aquesta intervenció resolem la mala imatge que tenia la ronda i aconseguim millorar l'accessibilitat, seguretat i homogeneïtzar el clos delimitador”. “A més, seguim amb el nostre projecte de millora paisatgística i d'espais verds del municipi”, ha afegit Mercader.

Al voltant d’un quilòmetre de la zona serà l’afectada per aquestes obres de millora que suposen una inversió de quasi 150,000 € i que està previst que finalitzen aquesta setmana.